ubháyaṃ vā́ etádagnírdevā́nāṃ hótā ca dūtáśca tádubháyaṃ viddhi yáddevā́nāmasī́tyevaìtádāhā́vatāṃ tvāṃ dyā́vāpr̥thivī áva tvaṃ dyā́vāpr̥thivī íti nā́tra tiróhitamivāsti sviṣṭakŕ̥ddevébhya índra ā́jyena havíṣābhūtsvāhetī́ndro vaí yajñásya devátā tásmādāhéndra ā́jyenéti vāce vā́ etámāghāramā́ghārayatī́ndro vāgítyu vā́ āhustásmādvevā̀héndra ā́jyenéti